ܘܲܪܲܩܬܵܐ ܕܡܲܘܕܥܵܢܘܼܬܵܐ ܚܸܠܡܲܬܹܐ ܘܚܘܼܪܙܹܐ ܕܐܝܼܬ ܩܵܐ ܡܲܦܠܸܚܵܢܹܐ

ܬܵܡܵܐ ܐܝܼܬ ܪܵܒܵܐ ܚܸܠܡܲܬܹܐ ܘܚܘܼܪܙܹܐ ܩܵܐ ܡܲܦܠܸܚܵܢܹܐ ܒܢܝܼܫܵܐ ܕܡܲܦܠܸܚܝܼ ܘܚܲܡܝܼ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܓܵܘ ܕܘܼܟܵܢܲܝܗܝ ܕܦܘܼܠܚܵܢܵܐ. ܐܲܢܹܐ ܒܸܚܒ݂ܵܫܵܐ ܝܢܵܐ:

**ܦܲܠܵܚܹܐ ܐܘܼܡܬܵܝܹܐ ܕܡܣܲܕܪܵܢܘܼܬܵܐ ܕܡܥܲܟܘܼܬܵܐ (National Disability Coordination Officers)** – ܡܵܨܝܼ ܕܐܵܣܪܝܼܠܗܘܿܢ ܡܲܕܪܲܫܝܵܬܹܐ ܥܲܡ ܗܲܝܲܪܬܵܐ ܕܡܲܦܠܸܚܵܢܘܼܬܵܐ ܡܩܘܼܒܸܠܬܵܐ ܡܸܢ ܫܘܼܠܛܵܢܵܐ. ܐܵܢܝܼ ܐܵܦ ܡܵܨܝܼ ܕܥܵܒ݂ܕܝܼܠܗܘܿܢ ܫܒ݂ܝܼܠܹܐ ܕܒܹܝܠ ܝܘܼܠܦܵܢܵܐ ܘܦܘܼܠܚܵܢܵܐ ܕܗܵܘܝܼ ܒܘܼܫ ܨܦܵܝܝܼ.

**ܣܘܼܣܬܝܼܡܵܐ ܣܢܝܼܕܵܐ ܕܡܘܼܥܵܫܹܐ (Supported Wage System)** – ܒܸܕ ܡܲܡܨܹܐ ܠܵܘܟ݂ܘܿܢ ܕܡܲܕܒ݂ܸܩܝܼܬܘܿܢ ܠܹܗ ܡܘܼܥܵܫܵܐ ܥܲܡ ܟܲܗܝܼܢܘܼܬܵܐ ܕܦܲܪܨܘܿܦܵܐ ܦܲܠܵܚܵܐ ܕܐܝܼܬܠܹܗ ܡܥܲܘܟܘܼܬܵܐ. ܐܵܦ ܐܵܢܝܼ ܦܲܠܵܚܹܐ ܗܵܫܵܝܹܐ (ܕܗܵܕܝܼܵܐ) ܕܓܵܘ ܩܹܘܲܢܕܹܢܘܿܣ ܕܛܲܠܲܩܬܵܐ ܕܫܘܼܓ݂ܠܲܝܗܝ ܝܢܵܐ ܒܗܵܝ ܕܡܵܨܝܵܢܘܼܬܲܝܗܝ ܠܸܦܠܵܚܵܐ ܒܨܝܼܪܬܵܐ ܝܠܵܗ، ܡܵܨܝܼ ܕܡܲܦܠܸܚܝܼܠܹܗ ܐܵܗܵܐ ܣܘܼܣܬܝܼܡܵܐ.

**ܣܢܲܕܬܵܐ ܕܡܘܼܥܵܫܵܐ ܕܬܘܼܠܡܵܕܵܐ ܕܨܸܢܥܬܵܐ ܕܐܘܿܣܬܪܵܠܝܼܵܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ
(Disabled Australian Apprenticeship Wage Support) –** ܟܹܐ ܝܵܗܸܒ݂ ܦܘܼܪܥܵܢܵܐ ܩܵܐ ܡܲܦܠܸܚܵܢܹܐ ܕܝܵܠܘܿܦܹܐ ܠܚܝܼܡܹܐ ܕܨܸܢܥܬܵܐ ܕܐܘܿܣܬܪܵܠܝܼܵܐ ܕܐܝܼܬܠܗܘܿܢ ܡܥܲܘܟܘܼܬܵܐ.

**ܗܲܝܲܪܬܵܐ ܦܲܪܨܘܿܦܵܝܬܵܐ ܒܢܝܼܬܵܐ ܥܲܠ ܦܘܼܠܚܵܢܵܐ (Work Based Personal Assistance)** - ܗܲܝܲܪܬܵܐ ܒܦܪܲܥܬܵܐ ܕܡܲܨܪܵܦܹܐ ܕܚܸܠܡܲܬܹܐ ܕܣܢܲܕܬܵܐ ܓܵܘ ܕܘܼܟܵܐ ܕܦܘܼܠܚܵܢܵܐ ܩܵܐ ܐ݇ܢܵܫܹܐ ܕܐܝܼܬܠܗܘܿܢ ܣܢܝܼܩܘܼܬܵܐ ܥܝܵܕܵܢܵܝܬܵܐ ܒܣܵܒܵܒ ܕܡܥܲܘܟܘܼܬܲܝܗܝ ܐܵܘ ܕܡܲܪܥܲܝܗܝ.

**ܦܘܼܪܥܵܢܵܐ ܕܢܘܼܩܵܠܵܐ (Transport Allowance)** – ܡܵܨܹܐ ܕܗܲܝܸܪ ܐܸܢ ܐܝܼܬܠܵܘܟ݂ܘܿܢ ܚܲܕ ܦܲܠܵܚܵܐ ܕܐܝܼܬܠܹܗ ܚܕܵܐ ܣܲܗܕܘܼܬܵܐ ܐܵܣܝܘܼܬܵܢܵܝܬܵܐ ܕܒܸܐܡܵܪܵܐ ܝܠܵܗ ܩܵܐ ܕܐܵܗܵܐ ܦܲܪܨܘܿܦܵܐ ܠܹܐ ܡܵܨܹܐ ܕܡܲܦܠܸܚܠܹܗ ܢܘܼܩܵܠܵܐ ܥܲܡܡܵܝܵܐ.

**ܚܘܼܪܙܵܐ ܐܘܼܡܬܵܝܵܐ ܕܢܸܣܝܵܢܵܐ ܕܦܘܼܠܚܵܢܵܐ** (**National Work Experience Programme**) – ܡܵܨܹܐ ܕܝܵܗܸܒ݂ܠܵܘܟ݂ܘܿܢ ܚܕܵܐ ܦܘܼܪܣܵܐ ܠܸܚܙܵܝܵܐ ܕܵܐܟ݂ܝܼ ܐ݇ܢܵܫܹܐ ܕܐܝܼܬܠܗܘܿܢ ܡܥܲܘܟܘܼܬܵܐ ܦܠܵܚܵܐ ܝܢܵܐ ܓܵܘ ܕܘܼܟܵܘܟ݂ܘܿܢ ܕܦܘܼܠܚܵܢܵܐ، ܘܕܵܐܟ݂ܝܼ ܐܵܢܝܼ ܡܨܵܝܵܐ ܝܢܵܐ ܕܬܲܡܸܡܝܼܠܗܘܿܢ ܫܘܼܓ݂݇ܠܵܢܹܐ ܦܪܝܼܫܹܐ.

**ܚܘܼܪܙܵܐ ܕܫܘܼܘܫܵܛܵܐ ܕܟܢܘܼܫܬܵܐ** (**Community Development Programme**) - ܡܵܨܹܐ ܕܗܲܝܸܪ ܩܵܐ ܐ݇ܢܵܫܹܐ ܕܒܸܚܵܝܵܐ ܝܢܵܐ ܓܵܘ ܕܘܼܟܵܢܹܐ ܪܸܚܩܵܐ ܕܐܘܿܣܬܪܵܠܝܼܵܐ – ܒܸܚܒ݂ܵܫܵܐ ܐܵܢܝܼ ܕܐܝܼܬܠܗܘܿܢ ܡܥܲܘܟܘܼܬܵܐ – ܕܠܵܚܡܝܼ ܩܵܐ ܡܠܵܝܬܵܐ ܕܣܢܝܼܩܘܼܝܵܬܹܐ ܕܒܸܣܢܝܼܣܵܘܟ݂ܘܿܢ.

**ܩܵܐ ܒܘܼܫ ܙܵܘܕܵܐ ܡܲܘܕܥܵܢܘܼܬܵܐ ܒܘܼܬ ܟܠ ܚܕܵܐ ܡܸܢ ܐܲܢܹܐ ܚܸܠܡܲܬܹܐ،** ܐܵܘ ܩܵܐ ܡܲܘܕܥܵܢܘܼܬܵܐ ܕܡܲܦܠܸܚܵܢܘܼܬܵܐ ܡܦܘܼܨܸܠܬܵܐ ܕܠܵܚܡܵܐ ܩܵܐ ܕܘܼܟܵܘܟ݂ܘܿܢ ܕܦܘܼܠܚܵܢܵܐ، ܣܲܚܒܸܪܘܼܢ ܠܫܵܘܦܵܐ www.jobaccess.gov.au ܐܵܘ ܗܲܡܙܸܡܘܼܢ ܥܲܡ ܚܲܕ ܡܵܠܘܿܟ݂ܵܐ ܕ JobAccess ܥܲܠ ܬܹܠܝܼܦܘܿܢ ܡܸܢܝܵܢܵܐ 1800 464 800 - ܒܸܕ ܦܵܪܥܝܼܬܘܿܢ ܩܵܐ ܩܪܵܝܵܬܹܐ ܕܡܸܢ ܬܹܠܝܼܦܘܿܢܹܐ ܡܸܫܬܲܢܝܵܢܹܐ (ܡܘܿܒܵܝܠ).